./data/phi0474/phi048/phi0474.phi048.perseus-lat1.xml
M. Tullius Cicero
itaque hoc frequenterdici solet a vobis, non intellegere nos, quam dicat Epicurus voluptatem  quod quidem mihi si quando dictumest—est autem dictum non parum saepe—, etsi satisclemens sum in disputando, tamen interdum soleo subirasci  egone non intellego, quid sit h(donh/ Graece, Latine voluptas? utram tandem linguam nescio? deindequi fit, ut ego nesciam, sciant omnes, quicumque Epicurei esse voluerunt? quod vestri quidem vel optimedisputant, nihil opus esse eum, qui philosophus futurussit, scire litteras  itaque ut maiores nostri ab aratroadduxerunt Cincinnatum illum, ut dictator esset, sicvos de pagis omnibus colligitis bonos illos quidem viros, sed certe non pereruditos